Николай Некрасов
Буря

Превод от руски: Борис Младенов-Young, 2011

chitanka.info

Дълго не отстъпи Любошка-съседка.

Най накрай прошепна: „В парка знам беседка,

щом настъпи мрак — разбираш ме, нали?“

Цял ден страдах, чаках нощните тъми.

Кръв младежка вреше — Не! Не бе шега!

В облаци небето злобно притъмня.

Гледах и не вярвах… Гръмна изведнъж…

Като из ведро заплиска силен дъжд.

Тръгнах, смръщил вежди, с мисли мрачни, зли.

Няма днес да има среща… Забрави!

Чудо ще е, ако Любошка страхлива

дойде в тази буря страшна, дъжделива;

вярвам, че не би се спряла пред дъжда,

ако… но до там обича ли ме тя?

Без надежда стигнах тъмната беседка,

спрях се и съгледах Любошка-съседка,

мора до костите, зъзнеща сама —

моя грижа беше да я изсуша.

Затова след туй събитие голямо

като чуя буря, се подсмихвам само.

Н. Некрасов

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.